CELEX: C2005/019/27
Language: et
Date: 2005-01-22 00:00:00
Title: Kohtuasi C-473/04: Eelotsusetaotlus, mille esitas Hof van Cassatie van België 22. oktoobri 2004. aasta otsusega kohtuasjas Plumex v. Young Sports N.V.

22.1.2005   
            
            
               ET
            
            
               Euroopa Liidu Teataja
            
            
               C 19/14
            
         Eelotsusetaotlus, mille esitas Hof van Cassatie van België 22. oktoobri 2004. aasta otsusega kohtuasjas Plumex v. Young Sports N.V.
   (Kohtuasi C-473/04)
   (2005/C 19/27)
   Kohtumenetluse keel: hollandi
   Euroopa Ühenduste Kohus on saanud Hof van Cassatie van België 22. oktoobri 2004. aasta otsusega esitatud eelotsusetaotluse kohtuasjas Plumex v. Young Sports N.V., mis saabus kohtukantseleisse 9. novembril 2004.
   Hof van Cassatie van België küsib Euroopa Kohtult eelotsust järgmistes küsimustes:
   
               1.
            
            
               Kas artiklites 4-11 (1) viidatud kätteandmine on kätteandmise põhimoodus ja artiklis 14 viidatud postiga otse saatmine on kätteandmise teisene moodus selles mõttes, et esimesel moodusel on eelis teise mooduse ees, kui mõlemad kätteandmised toimusid vastavalt seaduses sätestatule?
            
         
               2.
            
            
               Kas juhul, kui on toimunud ühelt poolt kätteandmine vastavalt artiklitele 4-11 ja teiselt poolt postiga otse saatmine vastavalt artiklile 14, hakkab kätteandmise adressaadi jaoks kaebetähtaeg kulgema vastavalt artiklitele 4-11 toimunud kätteandmise kuupäeval, mitte vastavalt artiklile 14 toimunud kätteandmise kuupäeval?
            
         
      (1)  Nõukogu 29. mai 2000. aasta määrus (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta (EÜT L 160, lk 37).